Unit.Ed Diákfelmérés: Útmutató tanároknak

Kedves Tanárok!

Köszönjük, hogy segítenek lebonyolítani ezt a fontos felmérést, mely Izrael Állam Kormányának „Unit.Ed” elnevezésű kezdeményezése keretében megvalósuló átfogó tanulmány részét képezi., A felmérés a világ különböző részein élő zsidó diákokról szól. A kérdőív célja, hogy képet kapjunk a diákok zsidó életéről, és arról, hogy ehhez hogyan járul hozzá az iskolában eltöltött idő. Ilyen ambiciózus, globális szintű felmérés kivitelezésére eddig még nem volt példa, ezért hálásak vagyunk, hogy iskolájuk részt vesz benne. Ez a felmérés **nem** az Önök tanítói képességeit vizsgálja, a diákok válaszai semmilyen módon nem érinti Önöket.

Amennyiben a diákjaiknak segítségre lenne szükségük egy-egy kérdés értelmezéséhez, kérjük magyarázzák el nekik a kérdést! Ugyanakkor kérjük, hogy ne segítsenek nekik megválaszolni a kérdéseket! Nincsenek jó és rossz válaszok.

A diákok a kérdőívet vagy az egyik óra keretében fogják kitölteni, vagy otthon. Kérjük, hogy mind a két esetben biztosítsák, hogy minden diák hozzáférhessen a kérdőív linkjéhez valamilyen saját eszközön.

**Kérjük, a következő utasításokat adják a diákoknak:**

Egy olyan kérdőívet fogtok kitölteni, amelyet diákok ezrei töltenek ki különböző zsidó iskolákban. Vegyétek komolyan a kérdőívet!

Ne kapkodjátok el a válaszadást! A kérdőív kitöltése nagyjából 20 percet vesz igénybe.

Próbáljatok meg minden kérdésre válaszolni! Ha kell, visszalépve egy-egy kérdést később is meg tudtok válaszolni.

Nincsenek jó és rossz válaszok.

A kérdőív kitöltése névtelenül zajlik.

Nagyon fontos, hogy ha elértetek az utolsó oldalra, adjátok meg a monogramotokat és hogy mikor születtetek. Mivel a kérdőív névtelen, ennek segítségével tudják nyomon követni a válaszaitokat, ha újabb kérdőívet kellene kitölteni. Ha valamilyen okból nem sikerül megadni ezeket az adatokat, szóljatok, és segítek!